
	Τροπολογίες σε νομοθετικό κείμενο

	Στις τροπολογίες του Κοινοβουλίου η σήμανση γίνεται με έντονους πλάγιους χαρακτήρες. Η σήμανση με απλά πλάγια απευθύνεται στις τεχνικές υπηρεσίες και αφορά στοιχεία του νομοθετικού κειμένου για τα οποία προτείνεται διόρθωση εν όψει της επεξεργασίας του τελικού κειμένου (για παράδειγμα, στοιχεία εμφανώς λανθασμένα  ή που έχουν παραλειφθεί σε μια γλωσσική έκδοση). Αυτές οι προτάσεις διόρθωσης υπόκεινται στη συγκατάθεση των αρμόδιων τεχνικών υπηρεσιών.

σχετικά με την τροποποιημένη πρόταση οδηγίας του Συμβουλίου για την τροποποίηση της οδηγίας 77/388/EΟΚ όσον αφορά τον τόπο παροχής υπηρεσιών
(COM(2005)0334  – C6‑0322/2005 – 2003/0329(CNS))
(Διαδικασία διαβούλευσης)
Το Ευρωπαϊκό Κοινοβούλιο,
–
έχοντας υπόψη την πρόταση της Επιτροπής προς το Συμβούλιο (COM(2005)0334)
,
–
έχοντας υπόψη το άρθρο 93 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6‑0322/2005),
–
έχοντας υπόψη το άρθρο 51 του Κανονισμού του,
–
έχοντας υπόψη την έκθεση της Επιτροπής Οικονομικών και Νομισματικών Θεμάτων και τη γνωμοδότηση της Επιτροπής Πολιτισμού και Παιδείας (A6‑0153/2006),
1.
εγκρίνει την πρόταση της Επιτροπής όπως τροποποιήθηκε·
2.
καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·
3.
καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·
4.
ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·;
5.
αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.
<RepeatBlock-Amend><Amend>Τροπολογία <NumAm>1</NumAm>
<Article>ΑΙΤΙΟΛΟΓΙΚΗ ΣΚΕΨΗ 1</Article>
	 (1) Η υλοποίηση της εσωτερικής αγοράς, η παγκοσμιοποίηση, η άρση των κανονιστικών ρυθμίσεων και η τεχνολογία προκάλεσαν όλες μαζί τεράστιες αλλαγές στον όγκο και στη διάρθρωση των συναλλαγών στον τομέα των υπηρεσιών. Είναι όλο και περισσότερο δυνατή η παροχή ορισμένων υπηρεσιών εξ αποστάσεως. Ως εκ τούτου, όλα αυτά τα έτη έχουν ληφθεί τμηματικά μέτρα, και πολλές καθορισμένες υπηρεσίες σήμερα φορολογούνται στην πραγματικότητα με βάση την αρχή του προορισμού.
	(1) Η υλοποίηση της εσωτερικής αγοράς, η παγκοσμιοποίηση, η άρση των κανονιστικών ρυθμίσεων και η τεχνολογία προκάλεσαν όλες μαζί τεράστιες αλλαγές στον όγκο και στη διάρθρωση των συναλλαγών στον τομέα των υπηρεσιών. Είναι όλο και περισσότερο δυνατή η παροχή ορισμένων υπηρεσιών, όπως των ηλεκτρονικά παρεχομένων υπηρεσιών και των υπηρεσιών τηλεπικοινωνιών εξ αποστάσεως. Ως εκ τούτου, όλα αυτά τα έτη έχουν ληφθεί τμηματικά μέτρα, και πολλές καθορισμένες υπηρεσίες σήμερα φορολογούνται στην πραγματικότητα με βάση την αρχή του προορισμού.


Αιτιολόγηση

Η τροπολογία αφορά τις υπηρεσίες εκείνες με αυξάνουσα σημασία, οι οποίες μπορούν να παρέχονται εξ αποστάσεως.

</Amend>
<Amend>Τροπολογία <NumAm>2</NumAm>
<Article>ΑΙΤΙΟΛΟΓΙΚΗ ΣΚΕΨΗ 6</Article>
	(6) Σε ορισμένες περιπτώσεις, δεν εφαρμόζονται οι γενικοί κανόνες σχετικά με τον τόπο παροχής των υπηρεσιών τόσο για τους υποκειμένους όσο και για τους μη υποκειμένους στο φόρο, αλλά εφαρμόζονται ειδικές εξαιρέσεις. Αυτές οι εξαιρέσεις πρέπει να βασίζονται κυρίως στα ισχύοντα κριτήρια και να εκφράζουν την αρχή της φορολόγησης στον τόπο κατανάλωσης, χωρίς να επιβάλλουν δυσανάλογες διοικητικές επιβαρύνσεις σε ορισμένους επιχειρηματίες.
	(6) Σε ορισμένες περιπτώσεις, δεν εφαρμόζονται οι γενικοί κανόνες σχετικά με τον τόπο παροχής των υπηρεσιών τόσο για τους υποκειμένους όσο και για τους μη υποκειμένους στο φόρο, αλλά εφαρμόζονται ειδικές εξαιρέσεις. Αυτές οι εξαιρέσεις πρέπει να βασίζονται κυρίως στα ισχύοντα κριτήρια και να εκφράζουν την αρχή της φορολόγησης στον τόπο κατανάλωσης, χωρίς να επιβάλλουν δυσανάλογες διοικητικές επιβαρύνσεις σε ορισμένους επιχειρηματίες, γεγονός το  οποίο απαιτεί την απλοποίηση των υποχρεώσεων προστιθέμενης αξίας με μέτρα όπως η εισαγωγή ενός μηχανισμού «μονοαπευθυντικής θυρίδας».


Αιτιολόγηση

Η τροπολογία αποσκοπεί να δώσει έμφαση στο ότι παρόμοιες εξαιρέσεις, ιδιαίτερα στην περίπτωση υπηρεσιών που παρέχονται εξ αποστάσεως, δεν θα δημιουργήσει δυσανάλογες διοικητικές επιβαρύνσεις στους προμηθευτές μόλις καθιερωθεί ο μηχανισμός της «μονοαπευθυντικής θυρίδας».

</Amend>
Τροπολογία 3<NumAm></NumAm>
<Article>ΑΙΤΙΟΛΟΓΙΚΗ ΣΚΕΨΗ 8 α (νέα)</Article>
	 
	(8α)  Προκειμένου να διασφαλιστεί η ορθή επιβολή του ΦΠΑ σε υπηρεσίες που υπόκεινται στον μηχανισμό αντίστροφης επιβάρυνσης, τα στοιχεία που συλλέγει το   κράτος μέλος του παρέχοντος τις υπηρεσίες θα πρέπει να γνωστοποιούνται στο κράτος μέλος στο οποίο εδρεύει ο λήπτης. Ο κανονισμός (ΕΚ) αριθ. 1798/2003 του Συμβουλίου, της 7ης Οκτωβρίου 2003, για τη διοικητική συνεργασία στον τομέα του φόρου προστιθεμένης αξίας και την κατάργηση του κανονισμού (ΕΟΚ) αριθ. 218/92, θα πρέπει να προβλέπει αυτές τις γνωστοποιήσεις και θα πρέπει συνεπώς να τροποποιηθεί καταλλήλως. Η έγκριση της παρούσας οδηγίας συνδέεται άμεσα τόσο με τις απαραίτητες τροποποιήσεις του κανονισμού 1798/2003, όσο και με την αποτελεσματική εφαρμογή του συστήματος ανταλλαγής πληροφοριών σχετικά με τον ΦΠΑ (VIES) προκειμένου να συμπεριληφθούν οι υπηρεσίες στην ανταλλαγή πληροφοριών.


Or. <Original>{EN}en</Original>
Αιτιολόγηση

Σύμφωνα με την πρόταση της Επιτροπής, η αλλαγή των κανόνων ως προς τον τόπο παροχής υπηρεσιών απαιτεί την ένταξη των υπηρεσιών που υπόκεινται στον μηχανισμό αντίστροφης επιβάρυνσης στις ισχύουσες υποχρεώσεις γνωστοποίησης για παροχές αγαθών εντός της Κοινότητας. Λογική συνέπεια αυτού είναι η επέκταση, προκειμένου να συμπεριλάβει τις υπηρεσίες, του πεδίου εφαρμογής της ανταλλαγής πληροφοριών μεταξύ των κρατών μελών μέσω του VIES, το οποίο περιορίζεται επί του παρόντος στις εσωκοινοτικές παροχές αγαθών. Θα πρέπει συνεπώς να τροποποιηθεί ο κανονισμός (ΕΚ) αριθ. 1798/2003 του Συμβουλίου, της 7ης Οκτωβρίου 2003, για τη διοικητική συνεργασία στον τομέα του φόρου προστιθεμένης αξίας, ο οποίος παρέχει την νομική βάση για την ανταλλαγή πληροφοριών, ούτως ώστε να ενταχθούν και οι υπηρεσίες στο πεδίο ανταλλαγής πληροφοριών. Οι τροποποιήσεις του κανονισμού 1798/2003 συνδέονται στενά με την ένταξη σε ισχύ των νέων κανόνων της παρούσας πρότασης οδηγίας. Χωρίς τις απαραίτητες τροποποιήσεις του κανονισμού, τα κράτη μέλη δεν θα είναι σε θέση να ελέγξουν τις παροχές υπηρεσιών που πραγματοποιούνται εντός της Κοινότητας. Η έλλειψη πληροφόρησης θα αύξανε τον κίνδυνο απάτης. Το VIES διέπει προς το παρόν μόνο την γνωστοποίηση στοιχείων που αφορούν την εσωκοινοτική παροχή αγαθών, αλλά θα πρέπει να ισχύσει και ως προς την διαβίβαση στοιχείων σχετικών με τις υπηρεσίες. Η αποτελεσματική προσαρμογή του VIES αποτελεί απαραίτητη προϋπόθεση προκειμένου να διασφαλιστεί η εύρυθμη λειτουργία των νέων κανόνων που θα ισχύσουν για την παροχή υπηρεσιών.   

</Amend>
Τροπολογία 4<NumAm></NumAm>
<Article>ΆΡΘΡΟ 1, ΣΗΜΕΙΟ 1

Άρθρο 6, παράγραφος 6 (Οδηγία 77/388/ΕΟΚ)</Article>
	(1) Εάν ένα μόνο νομικό πρόσωπο έχει περισσότερες από μία μόνιμες εγκαταστάσεις, οι υπηρεσίες που παρέχονται μεταξύ αυτών των εγκαταστάσεων δεν θεωρούνται ως παροχές υπηρεσιών.
	διαγράφεται


Or. <Original>{EN}en</Original>
Αιτιολόγηση

Στην παρούσα μορφή του, το άρθρο αυτό της πρότασης της Επιτροπής προκαλεί στρεβλώσεις διότι υποχρεώνει μία εταιρία στην οποία έχουν ανατεθεί ορισμένες βοηθητικές υπηρεσίες από μία μεγάλη πολυεθνική να ενταχθεί σε μία μεγαλύτερη ομάδα ΦΠΑ που καλύπτει την πολυεθνική και άλλες μικρότερες εταιρίες. Αλλιώς, η εταιρία αυτή εκτός ομάδας ΦΠΑ πρέπει να χρεώσει ΦΠΑ, με αποτέλεσμα να απειλείται η ανταγωνιστικότητα των εταιριών εκτός της ομάδας ΦΠΑ.

Τροπολογία 5<NumAm></NumAm>
<Article>ΑΡΘΡΟ 1, ΣΗΜΕΙΟ 2

Άρθρο 9, παράγραφος 3 (Οδηγία 77/388/ΕΟΚ)</Article>
	3. Για τους σκοπούς των παραγράφων 1 και 2, όταν υποκείμενος στο φόρο ασκεί επίσης δραστηριότητες ή πραγματοποιεί συναλλαγές που δεν θεωρούνται φορολογητέες παραδόσεις αγαθών ή παροχές υπηρεσιών, θεωρείται υποκείμενος στο φόρο όσον αφορά όλες τις υπηρεσίες που παρέχονται σ’αυτόν, εκτός εάν οι υπηρεσίες προορίζονται για ίδιες ανάγκες ή για ανάγκες του προσωπικού του. 
	3. Για τους σκοπούς των παραγράφων 1 και 2, όταν υποκείμενος στο φόρο ασκεί επίσης δραστηριότητες ή πραγματοποιεί συναλλαγές που δεν θεωρούνται φορολογητέες παραδόσεις αγαθών ή παροχές υπηρεσιών, θεωρείται υποκείμενος στο φόρο όσον αφορά όλες τις υπηρεσίες που παρέχονται σ’αυτόν. 


Or. <Original>{EN}en</Original>
Αιτιολόγηση

Στην πράξη, οι επιχειρήσεις τείνουν μάλλον να προτιμούν το Β2Β παρά το Β2C. Δεν έχει νόημα να απαιτείται από τους παρέχοντες τις υπηρεσίες να εντοπίζουν το λόγο για τον οποίο ο λήπτης επιθυμεί να χρησιμοποιήσει τα αγαθά ή τις υπηρεσίες.

<Amend>Τροπολογία 6<NumAm></NumAm>
<Article>ΑΡΘΡΟ 1, ΣΗΜΕΙΟ 2

Ά<Article>Άρθρο 9z, παράγραφος 1, σημείο (γ), Οδηγία 77/388/ΕΟΚ</Article>
	γ)  ραδιοφωνικές και τηλεοπτικές υπηρεσίες·
	γ)  γραμμικές και μη γραμμικές ραδιοφωνικές, τηλεοπτικές και άλλες υπηρεσίες οπτικοακουστικών μέσων·


Αιτιολόγηση

Η τροπολογία αντανακλά τις τεχνολογικές εξελίξεις προκειμένου να καλυφθούν όλα τα είδη υπηρεσιών οπτικοακουστικών μέσων, είτε είναι προγραμματισμένες είτε μετά από αίτημα

ΑΙΤΙΟΛΟΓΙΚΗ ΕΚΘΕΣΗ
Ι.  Νομοθετικό ιστορικό

Τον Ιούλιο του 2000 η Επιτροπή εξέθεσε τη νέα στρατηγική της σχετικά με την  Πολιτική για τον ΦΠΑ
. Μία από τις προτεραιότητές της ήταν να εκσυγχρονίσει τους νομοθετικούς κανόνες για τον τόπο της παροχής υπηρεσιών. Οι νομοθετικές μεταβολές θεωρήθηκαν αναγκαίες λόγω της ανάπτυξης της έννοιας του τόπου της παροχής υπηρεσιών με αφορμή την Έκτη Οδηγία για τον ΦΠΑ. Αναγνωρίστηκε τότε ότι παρόλο που ο ΦΠΑ ήταν ένας καταναλωτικός φόρος και εξ ορισμού θα έπρεπε να εισπράττεται στον τόπο κατανάλωσης, μια τέτοια εφαρμογή αυτής της αρχής θα προκαλούσε αβεβαιότητα και σύγχυση από πρακτική άποψη. Κατά συνέπεια, συμφωνήθηκε ότι, προκειμένου να ξεπεραστούν αυτές οι στρεβλώσεις, θα έπρεπε να εφαρμοστεί η αρχή του μηχανισμού αντίστροφης επιβάρυνσης, δηλαδή ο τόπος παροχής της υπηρεσίας (και η φορολόγηση) θα καθοριζόταν ως ο τόπος όπου ο πάροχος είναι εγκατεστημένος.
Τον καιρό που εκφράστηκε αυτή η αρχή οι πιθανές στρεβλώσεις από την εφαρμογή του μηχανισμού αντίστροφης επιβάρυνσης ήταν ελάχιστες, εφόσον το όλο σύστημα κατέληγε ο φόρος να επιβάλλεται στη χώρα κατανάλωσης. Παρόλα αυτά, από κοινού με τον υψηλότερο βαθμό ολοκλήρωσης της εσωτερικής αγοράς, την καλπάζουσα παγκοσμιοποίηση και την δημοφιλή απήχηση των εξ αποστάσεως εμπορικών συναλλαγών, οι εξαιρέσεις είχαν την τάση να ξεπερνούν τον κανόνα. Έχοντας υπόψη αυτές τις εξελίξεις και μετά από τις δημόσιες διαβουλεύσεις του 2002, η Επιτροπή υπέβαλε νέα πρόταση
, με στόχο την τροποποίηση των προβληματικών νομοθετικών κανόνων.
Αντί της σταδιακής βελτίωσης με τους ισχύοντες νομοθετικούς κανόνες και της διαγραφής της έως τώρα σχετικής νομοθεσίας, η Επιτροπή πρότεινε επιστροφή στην αρχική αρχή και ο τόπος της παροχής υπηρεσιών μεταξύ ατόμων υποκειμένων σε φορολόγηση (B2Β) να καθορίζεται ως ο τόπος όπου ο πελάτης είναι εγκατεστημένος, με τη φορολόγηση μέσω ιδίας αξιολόγησης να καθίσταται ο κανόνας.
II. Στόχοι της αρχικής πρότασης
Η βασική αρχή της αρχικής πρότασης της Επιτροπής ήταν ότι οποιαδήποτε τροποποίηση των κανόνων που διέπουν τον τόπο φορολόγησης της παροχής υπηρεσιών θα πρέπει να έχει ως αποτέλεσμα, όσο το δυνατόν περισσότερο, η φορολόγηση να πραγματοποιείται στον τόπο όπου πραγματοποιείται η κατανάλωση. Το αναμενόμενο αποτέλεσμα θα πρέπει να είναι ευρεία απλοποίηση των πρακτικών θεμάτων που έχουν σχέση με τον τομέα της διασυνοριακής παροχής υπηρεσιών.
Η αρχική πρόταση της Επιτροπής εστιάστηκε αποκλειστικά στις διατάξεις τις σχετικές με την παροχή υπηρεσιών σε άτομα υποκείμενα σε φορολόγηση - B2B. Το θέμα της φορολόγησης συναλλαγών μεταξύ επιχειρήσεων - καταναλωτών (B2C) επρόκειτο να αντιμετωπιστεί εν συνεχεία. Ωστόσο, κατά τη διάρκεια των διαβουλεύσεων φάνηκε ότι, λόγω των σε μεγάλο βαθμό ομοίων προβληματισμών μεταξύ των δύο τομέων, θα ήταν παράλογο να μην αντιμετωπιστεί και το δεύτερο θέμα, εφόσον, με την έλλειψη ειδικών διατάξεων, και στη δεύτερη περίπτωση η φορολόγηση γίνεται εκεί όπου είναι εγκατεστημένος ο πάροχος υπηρεσίας. Λαμβάνοντας υπόψη ότι ζούμε στην εποχή αφενός της παγκοσμιοποίησης και, αφετέρου, των εξ αποστάσεως πωλήσεων, θα υπήρχε κίνδυνος στρέβλωσης του ανταγωνισμού. Κατά συνέπεια,  η Επιτροπή αποφάσισε να τροποποιήσει την αρχική της πρόταση και να επεκτείνει το πεδίο εφαρμογής και στον τομέα B2C. 

III. Στόχοι της τροποποιημένης πρότασης
Οι προτεινόμενες τροπολογίες για τον τομέα B2C θα πρέπει να συμφωνούν, σε μεγάλο βαθμό, με τους προτεινόμενους νομοθετικούς κανόνες για τις υπηρεσίες B2B. Ωστόσο, προκειμένου να αποφευχθούν οι υπερβολικές διοικητικές επιβαρύνσεις για τους παρόχους υπηρεσιών, που απορρέουν από την ανάγκη συμμόρφωσης με διάφορα συστήματα ΦΠΑ, ο απαιτούμενος συνοδευτικός μηχανισμός θα πρέπει να εφαρμοστεί παράλληλα με την παρούσα πρόταση. Επομένως, ο εισηγητής, ακολουθώντας την Επιτροπή, θα ήθελε να τονίσει με έμφαση τη συμβατότητα των προτεινόμενων τροποποιήσεων με τον μηχανισμό μονοαπευθυντικής θυρίδας, που η  Επιτροπή πρότεινε το 2005 και για τον οποίον το Κοινοβούλιο εξέδωσε ήδη θετική γνωμοδότηση. Ο πρωταρχικός στόχος του συστήματος είναι να απλοποιηθούν οι υποχρεώσεις καταβολής ΦΠΑ για διασυνοριακές εμπορικές συναλλαγές, με το να επιτρέπεται στους παρόχους υπηρεσιών να εκπληρώνουν τις φορολογικές απαιτήσεις για όλα τα είδη των εμπορικών διασυνοριακών δραστηριοτήτων στο κράτος μέλος εγκατάστασής τους, με τις φορολογικές δηλώσεις τους να διαβιβάζονται αυτομάτως στα κράτη μέλη όπου οι υπηρεσίες έχουν στην πραγματικότητα παρασχεθεί. Κάτι τέτοιο συμβάλλει στην εξάλειψη των στρεβλώσεων του ανταγωνισμού εφόσον οι φορολογικές υπηρεσίες που παρέχονται σε άτομα μη υποκείμενα σε φορολόγηση στον τόπο κατανάλωσης διασφαλίζουν ότι η επίδραση των συντελεστών ΦΠΑ στον τόπο παροχής της υπηρεσίας θα είναι πάντοτε ουδέτερη.
IV. Η γνώμη του εισηγητή 

Ο εισηγητής επαναλαμβάνει και πάλι ότι υποστηρίζει την αρχική πρόταση της Επιτροπής, η οποία, πιστεύει, εξασφαλίζει έναν επειγόντως απαιτούμενο εκσυγχρονισμό των νομοθετικών κανόνων σχετικά με τον τόπο παροχής υπηρεσιών και διασφαλίζει την ευελιξία που απαιτείται ώστε η οικεία νομοθεσία να αντιμετωπίσει τις εξελίξεις στον τομέα των υπηρεσιών. Διασφαλίζει επίσης την ουδετερότητα των συντελεστών ΦΠΑ και αποκλείει πιθανή στρέβλωση του ανταγωνισμού.

Επιδοκιμάζει επίσης την πρωτοβουλία οι υπηρεσίες που προσφέρονται σε άτομα μη υποκείμενα σε φορολόγηση να αντιμετωπίζονται σύμφωνα με τις διατάξεις που προβλέπονται για τις εμπορικές συναλλαγές μεταξύ ατόμων υποκειμένων σε φορολόγηση, αποκλείοντας έτσι ενδεχόμενες στρεβλώσεις του ανταγωνισμού που προκαλούνται λόγω των συντελεστών ΦΠΑ. 

Επιπλέον, ο εισηγητής τονίζει ότι, εξ ορισμού, ο ΦΠΑ επιβάλλεται στην κατανάλωση και η εφαρμογή αυτής της αρχής θα πρέπει να είναι όσο το δυνατόν ευρύτερη. Συμφωνεί ότι υπάρχει ένας κατάλογος υπηρεσιών, όπως οι ενδοκοινοτικές μεταφορές εμπορευμάτων και επιβατών ή υπηρεσίες catering που παρέχονται σε πλοία, αεροσκάφη ή τραίνα, που δεν είναι δυνατόν να συμμορφωθούν με αυτή την αρχή και, ως εκ τούτου, χρειάζονται ειδικές διατάξεις. Ο εισηγητής υποστηρίζει τις προβλεπόμενες αποκλίσεις που επιτείνουν, ωστόσο, την καλύτερη ισορροπία μεταξύ της αρχής του τόπου κατανάλωσης και των απαιτούμενων διοικητικών διαδικασιών. Στα δοθέντα παραδείγματα ενδοκοινοτικών μεταφορών, ή υπηρεσιών που μπορούν να παρασχεθούν εξ αποστάσεως, οι ισχύουσες διατάξεις εξακολουθούν να είναι επαχθείς και να εφαρμόζονται με δυσκολία.
Λαμβάνοντας υπόψη τους προβληματισμούς που προαναφέρθηκαν, ο εισηγητής προτρέπει το Συμβούλιο να εφαρμόσει τις νέες διατάξεις από κοινού με το σύστημα μονοαπευθυντικής θυρίδας, επιτρέποντας στις μικρομεσαίες επιχειρήσεις να αποφεύγουν περιττές διοικητικές επιβαρύνσεις για διασυνοριακές εμπορικές συναλλαγές· προτρέπει επίσης το Συμβούλιο να ελαφρύνει τα φορολογικά βάρη για ένα ορισμένο τύπο υπηρεσιών που αναφέρθηκαν ανωτέρω.
Ύστερα από όλα αυτά, ο εισηγητής δεν σκοπεύει να καταθέσει τροπολογίες στην τροποποιηθείσα πρόταση της Επιτροπής και συνιστά στα μέλη του Ευρωπαϊκού Κοινοβουλίου να την εγκρίνουν ως έχει. 

ΣΥΝΟΠΤΙΚΗ ΑΙΤΙΟΛΟΓΗΣΗ

Η πρόταση αποτελεί μέρος της νέας στρατηγικής για τον Φόρο Προστιθέμενης Αξίας (στο εξής ΦΠΑ) που εγκρίθηκε από την Ευρωπαϊκή Επιτροπή το 2000, η οποία θεώρησε ως καίρια προτεραιότητα τον εκσυγχρονισμό των κανόνων για τον τόπο παροχής υπηρεσιών.

Ο εκσυγχρονισμός αυτός έχει τις ρίζες του στο ισχύον σύστημα ΦΠΑ. Αφενός οι κανόνες ορίζουν τον τόπο παροχής υπηρεσιών, και επομένως τον τόπο φορολόγησης ως τον τόπο όπου είναι εγκατεστημένος ο παρέχων τις υπηρεσίες. Αφετέρου, σε κοινοτικό επίπεδο καθορίζονται μόνο ελάχιστα ποσοστά του κανονικού και μειωμένου συντελεστή ΦΠΑ, ενώ οι πραγματικοί φορολογικοί συντελεστές καθορίζονται ουσιαστικά από κάθε κράτος μέλος. Κατά συνέπεια, η μετεγκατάσταση των παρεχόντων υπηρεσίες στα κράτη μέλη που εφαρμόζουν πιο ευνοϊκούς συντελεστές ΦΠΑ  είναι πιθανόν να δημιουργήσει στρέβλωση του ανταγωνισμού.

Παρά τις πολλαπλές εξαιρέσεις που αποσκοπούν στην φορολόγηση υπηρεσιών στον τόπο της κατανάλωσης, λόγω των τεχνολογικών μεταβολών είναι δυνατόν για αυξανόμενο αριθμό υπηρεσιών να παρέχονται εξ αποστάσεως. Αυτό μπορεί να οδηγήσει σε μετεγκατάσταση των παρεχόντων υπηρεσίες με σκοπό την φοροδιαφυγή.

Κατά συνέπεια ο εκσυγχρονισμός των κανόνων για τον τόπο παροχής υπηρεσιών ήταν αναπόφευκτος, και θα έπρεπε να πραγματοποιηθεί σε δύο στάδια.

Πρώτον, η Ευρωπαϊκή Επιτροπή πρότεινε την τροποποίηση των κανόνων για τις υπηρεσίες που παρέχονται σε υποκειμένους στο φόρο
. Η πρόταση περιγράφει τον τόπο του καταναλωτή ως τον κύριο κανόνα, ενώ πρότεινε επιμέρους αλλαγές στους κανόνες για τις υπηρεσίες που παρέχονται σε μη υποκείμενους στο φόρο. Κατά δεύτερον, η τρέχουσα πρόταση αποτελεί το τελικό μέρος της μεταρρύθμισης, τροποποιώντας τις διατάξεις για τον τόπο παροχής των υπηρεσιών που παρέχονται σε μη υποκείμενους στον φόρο.

Η παρούσα γνωμοδότηση αφορά διατάξεις που έχουν σχέση με τον πολιτισμό και την εκπαίδευση. Ο συντάκτης σας πιστεύει ακράδαντα ότι αργά ή γρήγορα πρέπει να εναρμονισθεί όλη η φορολογική πολιτική της Ευρωπαϊκής Ένωσης, και να προβλέπει όμοιες διατάξεις και δυνατότητες για όλους τους πολίτες των κοινοτήτων μας. Ο συντάκτης πιστεύει επίσης ότι η φορολογική πολιτική πρέπει επίσης να ενθαρρύνει τις πολιτιστικές και εκπαιδευτικές υπηρεσίες με τον χαμηλότερο δυνατό συντελεστή ΦΠΑ σε κάθε κράτος μέλος. Προφανώς, αυτοί είναι μακρόπνοοι στόχοι. Η παρούσα πρόταση της Ευρωπαϊκής Επιτροπής αποτελεί ένα μικρό βήμα προς την σωστή κατεύθυνση.

Κατ' αρχήν, όσον αφορά τις υπηρεσίες που πρέπει να παρέχονται εξ αποστάσεως, σε περιπτώσεις όπου ο τόπος παροχής των υπηρεσιών πρέπει να είναι ο τόπος όπου ευρίσκεται ο καταναλωτής, έχει εξαιρετική σημασία να εισαχθεί ο μηχανισμός μονοαπευθυντικής θυρίδας επιτρέποντας στους προμηθευτές να χρησιμοποιήσουν τον ίδιο αριθμό ΦΠΑ για όλες τις υπηρεσίες που παρέχονται σε όλη την ΕΕ και κατά συνέπεια να εκπληρώνουν όλες τις υποχρεώσεις τους σχετικά με τον ΦΠΑ για δραστηριότητες στο κράτος μέλος όπου είναι εγκατεστημένοι. Ελλείψει τέτοιου μηχανισμού, θα δημιουργηθούν μεγαλύτερες διοικητικές επιβαρύνσεις, οι οποίες ενδεχομένως παρακωλύσουν την παροχή διασυνοριακών υπηρεσιών.

Δεύτερον, όσον αφορά τις πρόσφατες τεχνολογικές αλλαγές και ιδιαίτερα την πρόταση της Ευρωπαϊκής Επιτροπής για την "Οδηγία Τηλεόραση χωρίς σύνορα"
, θα πρέπει να αναφέρονται στην παρούσα πρόταση τόσο οι γραμμικές όσο και οι μη γραμμικές υπηρεσίες των οπτικοακουστικών μέσων.

Τέλος, ο Κανονισμός του Συμβουλίου 1777/2005/ΕΚ της 17ης Οκτωβρίου 2005 περί θεσπίσεως εκτελεστικών μέτρων για την Οδηγία 77/388/ΕΟΚ σχετικά με το κοινό σύστημα φόρου προστιθέμενης αξίας που τροποποιεί το Παράρτημα ΙΒ της Οδηγίας 77/388/ΕΟΚ δίδει λεπτομερή κατάλογο για τις ηλεκτρονικά παρεχόμενες υπηρεσίες. Ο κατάλογος αυτός περιλαμβάνει, μεταξύ άλλων, αυτοματοποιημένη διδασκαλία εξ αποστάσεως και τετράδια εργασίας που ολοκληρώνονται από σπουδαστές ηλεκτρονικά και βαθμολογούνται αυτόματα, χωρίς ανθρώπινη παρέμβαση. Από τεχνική άποψη, είναι πιο συναφές να συμπεριληφθεί διδασκαλία που παρέχεται χωρίς τη φυσική παρουσία του παρέχοντος την υπηρεσία στο Παράρτημα ΙΒ αντί να αναφέρεται χωριστά στο Άρθρο 9 σημείο (δ).

ΤΡΟΠΟΛΟΓΙΕΣ

Η Επιτροπή Πολιτισμού και Παιδείας καλεί την Επιτροπή Οικονομικών και Νομισματικών Θεμάτων, που είναι αρμόδια επί της ουσίας, να ενσωματώσει στην έκθεσή της τις ακόλουθες τροπολογίες:

	Κείμενο που προτείνει η Επιτροπή

	
	Τροπολογίες του Κοινοβουλίου


<RepeatBlock-Amend><Amend>Τροπολογία <NumAm>1</NumAm>
<Article>ΑΙΤΙΟΛΟΓΙΚΗ ΣΚΕΨΗ 1</Article>
	 (1) Η υλοποίηση της εσωτερικής αγοράς, η παγκοσμιοποίηση, η άρση των κανονιστικών ρυθμίσεων και η τεχνολογία προκάλεσαν όλες μαζί τεράστιες αλλαγές στον όγκο και στη διάρθρωση των συναλλαγών στον τομέα των υπηρεσιών. Είναι όλο και περισσότερο δυνατή η παροχή ορισμένων υπηρεσιών εξ αποστάσεως. Ως εκ τούτου, όλα αυτά τα έτη έχουν ληφθεί τμηματικά μέτρα, και πολλές καθορισμένες υπηρεσίες σήμερα φορολογούνται στην πραγματικότητα με βάση την αρχή του προορισμού.
	(1) Η υλοποίηση της εσωτερικής αγοράς, η παγκοσμιοποίηση, η άρση των κανονιστικών ρυθμίσεων και η τεχνολογία προκάλεσαν όλες μαζί τεράστιες αλλαγές στον όγκο και στη διάρθρωση των συναλλαγών στον τομέα των υπηρεσιών. Είναι όλο και περισσότερο δυνατή η παροχή ορισμένων υπηρεσιών, όπως των ηλεκτρονικά παρεχομένων υπηρεσιών και των υπηρεσιών τηλεπικοινωνιών εξ αποστάσεως. Ως εκ τούτου, όλα αυτά τα έτη έχουν ληφθεί τμηματικά μέτρα, και πολλές καθορισμένες υπηρεσίες σήμερα φορολογούνται στην πραγματικότητα με βάση την αρχή του προορισμού.


Αιτιολόγηση

Η τροπολογία αφορά τις υπηρεσίες εκείνες με αυξάνουσα σημασία, οι οποίες μπορούν να παρέχονται εξ αποστάσεως.

</Amend>
<Amend>Τροπολογία <NumAm>2</NumAm>
<Article>ΑΙΤΙΟΛΟΓΙΚΗ ΣΚΕΨΗ 6</Article>
	(6) Σε ορισμένες περιπτώσεις, δεν εφαρμόζονται οι γενικοί κανόνες σχετικά με τον τόπο παροχής των υπηρεσιών τόσο για τους υποκειμένους όσο και για τους μη υποκειμένους στο φόρο, αλλά εφαρμόζονται ειδικές εξαιρέσεις. Αυτές οι εξαιρέσεις πρέπει να βασίζονται κυρίως στα ισχύοντα κριτήρια και να εκφράζουν την αρχή της φορολόγησης στον τόπο κατανάλωσης, χωρίς να επιβάλλουν δυσανάλογες διοικητικές επιβαρύνσεις σε ορισμένους επιχειρηματίες.
	(6) Σε ορισμένες περιπτώσεις, δεν εφαρμόζονται οι γενικοί κανόνες σχετικά με τον τόπο παροχής των υπηρεσιών τόσο για τους υποκειμένους όσο και για τους μη υποκειμένους στο φόρο, αλλά εφαρμόζονται ειδικές εξαιρέσεις. Αυτές οι εξαιρέσεις πρέπει να βασίζονται κυρίως στα ισχύοντα κριτήρια και να εκφράζουν την αρχή της φορολόγησης στον τόπο κατανάλωσης, χωρίς να επιβάλλουν δυσανάλογες διοικητικές επιβαρύνσεις σε ορισμένους επιχειρηματίες, γεγονός το  οποίο απαιτεί την απλοποίηση των υποχρεώσεων προστιθέμενης αξίας με μέτρα όπως η εισαγωγή ενός μηχανισμού «μονοαπευθυντικής θυρίδας»..


Αιτιολόγηση

Η τροπολογία αποσκοπεί να δώσει έμφαση στο ότι παρόμοιες εξαιρέσεις, ιδιαίτερα στην περίπτωση υπηρεσιών που παρέχονται εξ αποστάσεως, δεν θα δημιουργήσει δυσανάλογες διοικητικές επιβαρύνσεις στους προμηθευτές μόλις καθιερωθεί ο μηχανισμός της «μονοαπευθυντικής θυρίδας».

</Amend>
<Amend>Τροπολογία <NumAm>3</NumAm>
<Article>ΑΡΘΡΟ 1, ΣΗΜΕΙΟ 2

Άρθρο 9στ, παράγραφος 3, σημείο (γ) (Οδηγία 77/388/ΕΟΚ)</Article>
	γ) υπηρεσίες σχετικές με επιστημονικές και εκπαιδευτικές δραστηριότητες, εκτός των υπηρεσιών διδασκαλίας που αναφέρονται στο σημείο δ) του άρθρου 9ζ παράγραφος 1, περιλαμβανομένων των δραστηριοτήτων των οργανωτών τους και, κατά περίπτωση, των παρεπόμενων υπηρεσιών·
	γ) υπηρεσίες σχετικές με επιστημονικές και εκπαιδευτικές δραστηριότητες, εκτός των υπηρεσιών διδασκαλίας που αναφέρονται στο Παράρτημα ΙΒ περιλαμβανομένων των δραστηριοτήτων των οργανωτών τους και, κατά περίπτωση, των παρεπόμενων υπηρεσιών·


Αιτιολόγηση

Η τροπολογία αποσκοπεί να βελτιώσει τη συνοχή λαμβάνοντας υπόψη την τροπολογία 5.

</Amend>
<Amend>Τροπολογία <NumAm>4</NumAm>
<Article>ΑΡΘΡΟ 1, ΣΗΜΕΙΟ 2

<Article>Άρθρο 9ζ, παράγραφος 1, σημείο (γ) (Οδηγία 77/388/ΕΟΚ)</Article>
	γ) ραδιοφωνικές και τηλεοπτικές υπηρεσίες·
	γ) γραμμικές και μη γραμμικές ραδιοφωνικές, τηλεοπτικές και άλλες υπηρεσίες οπτικοακουστικών μέσων·


Αιτιολόγηση

Η τροπολογία αντανακλά τις τεχνολογικές εξελίξεις προκειμένου να καλυφθούν όλα τα είδη υπηρεσιών οπτικοακουστικών μέσων, είτε είναι προγραμματισμένες είτε μετά από αίτημα. 

</Amend>
<Amend>Τροπολογία <NumAm>5</NumAm>
<Article>ΑΡΘΡΟ 1, ΣΗΜΕΙΟ  2
</Article>

<Article>Άρθρο 9ζ, παράγραφος 1, σημείο (δ) (Οδηγία 77/388/ΕΟΚ)</Article>
	δ) διδασκαλία χωρίς τη φυσική παρουσία του παρέχοντος την υπηρεσία.
	διαγράφεται


Αιτιολόγηση

Το παράρτημα ΙΒ της 6ης Οδηγίας ΦΠΑ παρουσιάζει ενδεικτικό κατάλογο ηλεκτρονικά παρεχομένων υπηρεσιών, ο οποίος περιέχει, μεταξύ άλλων, αυτοματοποιημένη διδασκαλία εξ αποστάσεως και τετράδια εργασίας. Είναι συνεπώς πιο λογικό να συμπεριληφθεί το σημείο (δ) στο παράρτημα ΙΒ.

</Amend>
</RepeatBlock-Amend>

